**OBČINA RENČE-VOGRSKO PREDLOG OBČINSKI SVET**

*NASLOV:*

**SOGLASJE K ORGANIZACIJI DELA (OBLIKOVANJU ODDELKOV) IN SISTEMIZACIJI DELOVNIH MEST V RAZVOJNEM ODDELKU VRTCA V OSNOVNI ŠOLI KOZARA NOVA GORICA**

*PRAVNA PODLAGA:*

* 24. člen Pravilnika o normativih za opravljanje dejavnosti predšolske vzgoje (Uradni list RS, št. 27/14, 47/17, 43/18 in 54/21)
* 17. člen Zakona o vrtcih (Uradni list RS, št. 100/05 – uradno prečiščeno besedilo, 25/08, 98/09 – ZIUZGK, 36/10, 62/10 – ZUPJS, 94/10 – ZIU, 40/12 – ZUJF, 14/15 – ZUUJFO, 55/17 in 18/21)
* 108. člen Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr., 25/17 – ZVaj, 123/21, 172/21, 207/21, 105/22 – ZZNŠPP, 141/22 in 158/22 – ZDoh-2AA)
* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18)

*PREDLAGATELJ:*

Župan

*PRIPRAVLJALEC:*

Župan, občinska uprava

*OBRAZLOŽITEV:*

Osnovna šola Kozara Nova Gorica je na občine soustanoviteljice dne 17. 4. 2023 vložila vlogo za izdajo soglasja:

* k organizaciji dela razvojnega oddelka vrtca v Osnovni šoli Kozara Nova Gorica (v nadaljevanju: OŠ Kozara) in
* k sistemizaciji delovnih mest v razvojnem oddelku,

vse za obdobje od 1. 9. 2023 dalje.

*RAZLOGI ZA SPREJETJE SKLEPA:*

Prvi odstavek 24. člena Pravilnika o normativih za opravljanje dejavnosti predšolske vzgoje določa, da vrsto in število oddelkov ter število otrok v oddelku določi vrtec v soglasju z občino ustanoviteljico, ter da se oddelki oblikujejo pred začetkom tekočega šolskega leta za celo šolsko leto.

17. člen Zakona o vrtcih opredeljuje število otrok in število delavcev v oddelku.

108. člen Zakona o organizaciji in financiranju vzgoje in izobraževanja med drugim določa, da se prosta delovna mesta strokovnih in drugih delavcev v javnem vrtcu objavijo na podlagi sistemizacije delovnih mest, ter da sistemizacijo delovnih mest na podlagi normativov in standardov za vrtec določi ravnatelj v soglasju z ustanoviteljem.

*OCENA STANJA:*

**I. Oblikovanje razvojnega oddelka vrtca**

Iz obrazložitve predloga OŠ Kozara izhaja, da bo s 1. 9. 2023 pričel delovati en oddelek razvojnega oddelka vrtca (v nadaljevanju: ROV), predvidoma v prostorih enote Kekec Vrtca Nova Gorica. Skladno s predpisi Pravilnika o normativih za opravljanje dejavnosti predšolske vzgoje je lahko v ROV vključenih največ 6 otrok, in ravno toliko je tudi vpisanih otrok, kar pomeni, da ne potrebno kriti izpada do normativa.

Program v razvojnem oddelku se bo predvidoma izvajal od 7.30 do 15.30, glede na specifične potrebe otrok ga bosta sočasno izvajali dve strokovni delavki v enem oddelku ROV.

Z ozirom na navedeno OŠ Kozara predlaga občinam, da izdajo soglasje k oblikovanju enega oddelka ROV.

**II. Sistemizacija delovnih mest**

Sistemizacijo delovnih mest za vrtec se določi na podlagi Pravilnika o normativih za opravljanje dejavnosti predšolske vzgoje (Uradni list RS, št. 27/14, 47/17, 43/18 in 54/21).

Za delovanje enega oddelka ROV je potrebno zagotoviti delovna mesta v naslednjih deležih:

|  |  |
| --- | --- |
| vzgojitelj | 1 |
| pomočnik vzgojitelja | 1,27 |
| pomočnik ravnatelja | 0,3 |
| svetovalni delavec | 0,3 |
| organizator prehrane | 0,02 |
| organizator ZHR | 0,02 |
| administrativno – računovodski delavec | 0,5 |
| hišnik-vzdrževalec, kurjač, šofer | 0,05 |
| čistilec | 0,08 |
| delavec v pralnici | 0,06 |
| delavec v kuhinji | 0,12 |

Z ozirom na navedeno OŠ Kozara predlaga občinam, da izdajo soglasje k naslednji sistemizaciji zaposlenih v razvojnem oddelku vrtca:

* 1 vzgojitelj predšolskih otrok
* 1,27 vzgojitelj predšolskih otrok – pomočnik vzgojitelja
* 1,2 ostalih zaposlenih, ki ne delajo neposredno z otroki.

*CILJI IN NAČELA:*

Vrtec mora skladno s predpisi pridobiti soglasje občine ustanoviteljice k organizaciji dela (oblikovanju skupin) in sistemizaciji delovnih mest.

*FINANČNE IN DRUGE POSLEDICE:*

Občine soustanoviteljice bodo za otroke, za katere so po veljavni zakonodaji dolžne poravnavati razliko med plačili staršev in ekonomsko ceno vrtca, to razliko poravnale na način, kot to velja za otroke, vključene v javni vrtec. V primeru, da bo v razvojni oddelek vrtca vključen otrok iz naše občine, se bodo plačila izvajala iz proračunske postavke »Ostali vrtci«. Trenutno v ROV v OŠ Kozara ni vpisan noben otrok iz Občine Renče-Vogrsko.

Pripravila:

Vladka Gal Janeš

Višja svetovalka I za družbene dejavnosti

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predlog sklepa:

Na podlagi 24. člena Pravilnika o normativih za opravljanje dejavnosti predšolske vzgoje (Uradni list RS, št. 27/14, 47/17, 43/18 in 54/21), 17. člena Zakona o vrtcih (Uradni list RS, št. 100/05 – uradno prečiščeno besedilo, 25/08, 98/09 – ZIUZGK, 36/10, 62/10 – ZUPJS, 94/10 – ZIU, 40/12 – ZUJF, 14/15 – ZUUJFO, 55/17 in 18/21), 108. in 109. člena Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr., 25/17 – ZVaj, 123/21, 172/21, 207/21, 105/22 – ZZNŠPP, 141/22 in 158/22 – ZDoh-2AA) in 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18) je Občinski svet Občine Renče-Vogrsko na \_\_\_. redni seji, dne \_\_\_\_\_\_ sprejel

**S K L E P**

1.

Občina Renče-Vogrsko daje Osnovni šoli Kozara Nova Gorica soglasje k organizaciji dela razvojnega oddelka, kot sledi:

* v Osnovni šoli Kozara Nova Gorica se v šolskem letu 2023/2024 oblikuje ena skupina razvojnega oddelka vrtca, v katero se vključi skupaj največ 6 otrok
* enota razvojnega oddelka vrtca deluje v prostorih Vrtca Nova Gorica, predvidoma v enoti Kekec.

2.

Občina Renče-Vogrsko daje Osnovni šoli Kozara Nova Gorica soglasje k sistemizaciji delovnih mest v razvojnem oddelku vrtca v Osnovni šoli Kozara Nova Gorica za naslednja delovna mesta:

|  |  |
| --- | --- |
| **Naziv DM** | **število** |
| vzgojitelj | 1 |
| pomočnik vzgojitelja | 1,27 |
| pomočnik ravnatelja | 0,3 |
| svetovalni delavec | 0,3 |
| organizator prehrane | 0,02 |
| organizator ZHR | 0,02 |
| administrativno – računovodski delavec | 0,5 |
| hišnik-vzdrževalec, kurjač, šofer | 0,05 |
| čistilec | 0,08 |
| delavec v pralnici | 0,06 |
| delavec v kuhinji | 0,12 |

3.

Vsa podana soglasja se nanašajo na obdobje od 1. 9. 2023 do 31. 8. 2024.

V primeru, da OŠ Kozara ne bo oblikovala sistemizacije in organizacije dela v obsegu, h kateremu je bilo podano soglasje, mora OŠ Kozara ponovno zaprositi za soglasje k spremenjeni sistemizaciji in organizaciji dela.

4.

Ta sklep prične veljati, ko ga sprejmejo vse občine soustanoviteljice Osnovne šole Kozara Nova Gorica.

Številka: Tarik Žigon, l. r.

Bukovica, Župan